पाक में पोलियो दवा से इंकार पर 2 गिरफ्तार  
पाकिस्तान में अपने बच्चे को पोलियो की दवा पिलाने से इंकार करने पर दो लोगों को गिरफ्तार किया गया है।
पाकिस्तान में अपने बच्चे को पोलियो की दवा पिलाने से इंकार करने पर दो लोगों को गिरफ्तार किया गया है।  इसी तरह के मामले में एक अन्य व्यक्ति के खिलाफ मंगलवार को वारंट जारी किया गया।  समाचार पत्र 'डॉन' ने खैबर पख्तूनख्वा प्रांत के अधिकारी सिराज अहमद के हवाले से बताया, "जो अभिभावक अपने बच्चों को पोलियो की दवा पिलाने से इंकार करेंगे उन्हें जेल भेज दिया जाएगा।"  उन्होंने कहा कि दूसरों को भड़काने वालों के खिलाफ भी कानूनी कार्रवाई की जाएगी। खान ने कहा, "पोलियो दवा पिलाने से मना करने पर दो लोगों को जेल भेज दिया गया है और एक अन्य के के खिलाफ मामला दर्ज किया गया है।"  अधिकारी ने कहा कि उन्हें पोलियो दवा पिलाने से इंकार करने वाले अभिभावकों के खिलाफ कड़ी कार्रवाई करने का आदेश मिला है।